Пловдив :: Убилият двама шофьор от „Столипиново” без книжка, пиян и дрогиран :: Monitor.bg
13:34 09 Януари 2020 405 Видяно 0 Споделяния Коментари
Снимка: авторът Огнян Дебелаков на 19 г. е бил пиян и е карал със 112 км/час преди фаталния удар в ел.стълба
Заради тежката катастрофа с два смъртни случая прокуратурата повдигна обвинения срещу Огнян и баща му. Родителят също никога в живота си не е изкарвал шофьорска книжка и във фаталната вечер дал ключовете за опела на сина си.
От показанията на оцелелия свидетел Жоро Руменов Илиев станало ясно, че скоростта минути преди удара е била 112 км/час. Оцелелият младеж е разказал пред разследващите подробно, че преди да се качат в колата и да потеглят към центъра, са били на ромска сватба в „Столипиново”. Там пили марков алкохол – водка и уиски. Огнян не е имал шофьорска книжка, а впоследствие е установено, че е карал с 1,55 промила алкохол в кръвта. Взел ключовете за опела от баща си без последният да разбере. При удара в стълба загинали 19-годишният Петър Илиев и 16-годишно момче.
Петър е брат близнак на оцелелия Жоро Руменов Илиев, който е бил третият в колата убиец и е имал късмета да не пострада фатално. Шофьорът Огнян бе около седмица в реанимация и с опасност за живота. В съдебната зала миналия октомври той бе доведен с белезници, превързана лява ръка и голяма рана на дясното слепоочие.
„Завършил съм седми клас и работя в автоморга”, каза тогава пред съдия Елена Захова Огнян Дебелаков. А на въпроса й дали е осъждан, младежът отговори категорично: „Осъждан съм за катастрофата”. В показанията си той самият признавал, че и преди е карал опела без книжка, а брат му Васил казал, че никой в семейството му няма свидетелство за управление на мпс. Това обаче не ги спирало да взимат колата на дядо си и да я карат. По време на разследването и данни за множество регистрирани пътни нарушения на Огнян Дебелаков. Във фаталната нощ той е карал след употреба на наркотични вещества – карбокси – D9-THC –метаболит на тетрахидроканабинола, установено по надлежния ред – с протокол за химическа експертиза, уточниха от прокуратурата.
Обвиняемите баща и син купили синия опел през септември от пловдивчанка, която си била оставила возилото в автоморга за продан. Тя искала за леката кола 1400 лева, но двамата й броили 200 лева като първоначална вноска. На 28 септември 2019 г. в квартал „Столипиново“, имало сватба, на която присъствал обвиняемият О.Д. Там той пил водка. Към полунощ сватбата свършила. Огнян се качил на колата и отишъл в заведение, в което близнаците и 16-годишният, които пиели бира. Шофьорът им предложил да отидат до лавките на ул. „Сокол“, за да си купят алкохол и те се съгласили. Когато се качили в леката кола, никой от четиримата не си сложил предпазния колан. След като тръгнали оцелелият Жоро направил забележка на Огнян да кара по-бавно, но шофьорът му отговорил, че няма проблем с уменията си зад волана. Вместо да отиде до лавката, той се насочил към бул. „Марица – юг”, където увеличил скоростта до 150 км/час. Жоро повторно му направил забележка с думите: „Какво правиш?”. В този момент автомобилът започнал да се люлее и се завъртял. Обвиняемият загубил контрол и се насочил надясно по посока на движението, като се ударил последователно в три броя метални колчета и метален стълб със скорост 112 км/ч. и спрял. Четиримата изхвърчали извън автомобила. Жоро и Огнян паднали в средата на пътното платно, близо до стълба лежал близнакът. 16-годишният паднал в коритото на река Марица, до върба, намираща се под изкривения стълб, където по-късно е открит трупът му. Обвинителният акт срещу бащата и синът е внесен в окръжния съд и предстои насрочване на дата на процеса.
По темата: ПТП пиян шофьор